'ยูโอบี'เจาะ ลูกค้าวีไอพี เพิ่มยอดใช้
ธนาคารยูโอบีรุกตลาดบัตรเครดิตระดับบน ดันยอดใช้จ่ายผ่านบัตรเพิ่ม
30 มิ.ย. 2558

ธนาคารยูโอบีรุกตลาดบัตรเครดิตระดับบน ดันยอดใช้จ่ายผ่านบัตรเพิ่ม
นายยุทธชัย เตยะราชกุล รองกรรมการผู้จัดการใหญ่บุคคลธนกิจ ธนาคารยูโอบี (ไทย) เปิดเผยว่า ธนาคารออกผลิตภัณฑ์บัตรเครดิตยูโอบีพรีวิไมลส์ มุ่งเน้นการเจาะฐานลูกค้าบัตรเครดิตระดับบนรายได้ขั้นต่ำ 1 แสนบาท เนื่องจากลูกค้ากลุ่มนี้มีแนวโน้มเติบโตสูง
ทั้งนี้ การขยายฐานลูกค้าระดับบนเน้นให้สิทธิประโยชน์ที่ตอบโจทย์มากที่สุด คือ การสะสมไมล์ คืนเงินให้ 1% ทุกการใช้จ่ายเป็นสกุลเงินต่างประเทศ โดยเชื่อว่าจะส่งผลให้ยอดการใช้จ่ายผ่านบัตรเติบโตขึ้น ซึ่งปัจจุบันยอดใช้จ่ายผ่านบัตรต่อคนเฉลี่ยอยู่ที่ประมาณ 4,000-5,000 บาท/เดือน จะเพิ่มเป็นมากกว่า 5,000 บาท/คน/เดือน
"ตั้งเป้าขยายบัตรพรีวิไมลส์ปีละ 6 หมื่นใบ และภายใน 3 ปี สัดส่วนฐานลูกค้าระดับบนกลุ่มนี้จะขยับเป็น 12-15% ของพอร์ต" นายยุทธชัย กล่าว